Spoločný rezervný fond predstavuje za osobitných okolností pre zapojené nástroje možný prínos spočívajúci v nižšej miere tvorby rezerv, keďže združovaním prostriedkov zodpovedajúcich programom s rôznymi rizikovými charakteristikami sa niektoré riziká diverzifikujú. V prípade, že je miera synchronizácie výziev na uplatnenie rôznych rozpočtových záruk nižšia, tvorba rezerv sa môže primerane znížiť bez toho, aby to viedlo k ohrozeniu správneho finančného riadenia. Toto je logika koncepcie efektívnej miery tvorby rezerv, ktorá sa uplatňuje prostredníctvom delegovaného rozhodnutia Komisie, ktorým sa dopĺňa nariadenie Európskeho parlamentu a Rady (EÚ, Euratom) 2018/1046. V uvedenom rozhodnutí sa vymedzujú podrobné podmienky výpočtu efektívnej miery tvorby rezerv SRF, ktoré sú uvedené v časti 3.

Spoločné riadenie rezerv na rôzne rozpočtové záruky a finančnú pomoc umožňuje dosiahnuť významné úspory z rozsahu a zo sortimentu. Rovnako umožňuje Komisii vypracovať a zaviesť jednotnú investičnú stratégiu, ktorá zohľadňuje súvisiace potreby a obmedzenia príslušných programov prostredníctvom jedného veľkého portfólia. Združenie aktív do jedného portfólia umožňuje vďaka prísnej investičnej politike a rámcu ich efektívnu správu, čím sa zaisťuje optimalizácia pomeru medzi rizikami a výnosmi a likvidita portfólia, ako aj dostupnosť prostriedkov na plnenie prípadných výziev na uplatnenie záruky zo súvisiacich rozpočtových záruk alebo na prípadné splatenie pôžičiek EÚ v rámci finančnej pomoci. Tento aspekt je obzvlášť dôležitý v čase, keď zvýšené využívanie rozpočtových záruk a finančnej pomoci vytvára vyšší objem podmienených záväzkov pre rozpočet EÚ. Spoločné riadenie rôznych záruk okrem toho umožňuje Komisii poskytovať súhrnný a účinnejší prehľad o správe aktív SRF prijatím centralizovaného prístupu k podávaniu správ.

Rezervy vedené v SRF predstavujú kapitálovú rezervu na pokrytie nárokov vyplývajúcich zo zlyhania projektov alebo z iných strát, ktoré by mohli implementujúcim partnerom vzniknúť v súvislosti s investičnými operáciami alebo úvermi finančnej pomoci zabezpečenými zárukami EÚ. Je veľmi dôležité chrániť rozpočet EÚ pred rizikom, že straty vzniknuté v rámci programov prekročia aktíva, ktoré sú k dispozícii v SRF na ich pokrytie. Vzhľadom na význam SRF pre správne riadenie rozpočtu EÚ sa v hlave X nariadenia o rozpočtových pravidlách Komisia poveruje osobitnými povinnosťami, ktoré sa týkajú zriadenia SRF, stanovenia jeho investičnej stratégie a zaistenia dohľadu nad jeho správnym riadením.

V spoločnom rezervnom fonde sa budú v jednom spoločnom portfóliu viesť bezpečnostné rezervy (ďalej len „rezervy“) na krytie finančných záväzkov vyplývajúcich z rozpočtových záruk a programov finančnej pomoci, ktoré sa poskytujú z rozpočtu Únie. Medzi nástroje, ktoré budú prispievať do týchto rezerv, patria tri už zriadené záručné fondy [záručný fond EFSI, záručný fond Európskeho fondu pre udržateľný rozvoj (ďalej len „EFSD“) a Garančný fond pre vonkajšie opatrenia (ďalej len „GFEA“)], ako aj štyri nové prispievajúce politické nástroje v rámci VFR na roky 2021 – 2027. Po nadobudnutí účinnosti príslušných legislatívnych aktov bude môcť fond prijať viazané zdroje v rámci programov InvestEU a NDICI v súlade s plánovaným tokom platieb stanoveným v príslušných legislatívnych aktoch.

4.sa zdôrazňuje obozretný prístup, ktorý sa bude uplatňovať pri správe aktív fondu s cieľom v čo najväčšej možnej miere zachovať hodnotu portfólia vzhľadom na výzvy, ktoré predstavujú dlhotrvajúce záporné sadzby aktív, do ktorých SRF investuje;

Cieľom tohto oznámenia je informovať Európsky parlament a Radu o krokoch, ktoré prijala Európska komisia, aby súbežne so začatím uplatňovania nového viacročného finančného rámca (ďalej len „VFR“) pripravila aj spustenie fungovania spoločného rezervného fondu (ďalej aj ako „SRF“ alebo „fond“). Na základe práce, ktorú uskutočnila Komisia, boli zavedené všetky právne, administratívne a technické opatrenia, aby SRF mohol v januári 2021 začať fungovať a aby k uvedenému dátumu mohol prijať a začať spravovať aktíva záručného fondu Európskeho fondu pre strategické investície (ďalej len „EFSI“). Spoločný rezervný fond je teraz pripravený prijímať aktíva prevedené z iných prispievajúcich politických nástrojov [z programu InvestEU a zo záruky pre vonkajšiu činnosť (ďalej len „EAG“) v rámci Nástroja susedstva a rozvojovej a medzinárodnej spolupráce (ďalej len „NDICI“)] hneď, ako nadobudnú účinnosť legislatívne akty, ktorými sa zriaďujú.

2.prijatie delegovaného rozhodnutia Komisie o výpočte efektívnej miery tvorby rezerv vrátane metodiky pre tento výpočet. Cieľom efektívnej miery tvorby rezerv je zvýšiť efektívnosť využívania rozpočtových záruk a finančnej pomoci, a to tak, že sa v SRF združia individuálne rezervy a vzhľadom na diverzifikáciu rizík sa optimalizuje úroveň tvorby rezerv. Predpokladalo sa, že ak by výzvy na úhradu prostriedkov z rôznych záruk neboli úzko korelované, mohla by sa v rozpočte Únie udržiavať mierne nižšia úroveň prostriedkov určených na riziká spojené so zaručenými operáciami. Komisia prijala delegované rozhodnutie v novembri 2020 a následne ho v súlade s článkom 269 ods. 5 a 6 nariadenia o rozpočtových pravidlách predložila Európskemu parlamentu a Rade na preskúmanie. Delegované rozhodnutie nadobudlo účinnosť 25. februára 2021;

1.prijatie usmernení pre správu aktív SRF vo forme rozhodnutia Komisie. V usmerneniach pre správu aktív sa vymedzujú ciele, štruktúra a fungovanie SRF a určuje sa v nich zdroj aktív, ktoré sa do SRF zahrnú. V usmerneniach pre správu aktív sa v súvislosti so SRF zavádza obozretná investičná politika, ktorej cieľom je (v čo najväčšej možnej miere) zaistiť stabilitu hodnoty SRF a zachovať kapitál v náročných trhových podmienkach, aby sa zo SRF mohli včas a v plnej miere plniť výzvy na uplatnenie záruky z rezerv jednotlivých zložiek;

V priebehu roka 2020 uskutočnila Komisia rozsiahle prípravy v nadväznosti na oznámenie z 25. marca 2020 o totožnosti správcu aktív SRF a súvisiace rozhodnutie Komisie o usmerneniach pre správu aktív. Aby sa dosiahlo včasné a účinné nadobudnutie účinnosti SRF, bolo potrené vynaložiť nepretržité úsilie v mnohých oblastiach, napríklad v oblasti rizík, back office, účtovníctva, IT, právneho a investičného riadenia. Táto práca pozostávala v rámci príprav z týchto kľúčových míľnikov (v prílohe sa uvádza komplexnejší opis vykonanej práce):

Počas nasledujúcich rokov bude fond prijímať značné toky prostriedkov z Programu InvestEU a záruky pre vonkajšiu činnosť v rámci NDICI, ktoré budú predstavovať od 2 mld. EUR do 3 mld. EUR ročne. Počas prvých rokov VFR na roky 2021 – 2027 budú rezervy pre InvestEU pozostávať predovšetkým zo zdrojov mobilizovaných prostredníctvom pôžičiek NextGenerationEU. Výška rezerv, ktorá sa príjme z pôžičiek NextGenerationEU, bude závisieť od objemu operácií, ktoré môžu implementujúci partneri viazať do konca roka 2023.

Očakáva sa, že fond v priebehu VFR na roky 2021 – 2027 dosiahne objem 25 mld. EUR. Ihneď po nadobudnutí účinnosti VFR prijal SRF 8 mld. EUR v aktívach záručného fondu EFSI. Po prijatí nariadenia o NDICI bude nasledovať prevod rezerv GFEA (3 mld. EUR) a EFSD (0,75 mld. EUR). Do polovice roku 2021 tak dosiahne objem aktív SRF približne 12 mld. EUR.

Štruktúra spoločného rezervného fondu umožňuje jasne oddeliť povinnosti finančného správcu od povinností povoľujúcich útvarov zodpovedných za prispievajúce nástroje. Finančný správca je zodpovedný za operácie správy aktív portfólia SRF, predkladanie správ a výpočet efektívnej tvorby rezerv na úrovni zložky. Povoľujúce útvary sú zodpovedné za riadenie prispievajúcich politík a následne za dohľad nad prevodom rezerv do SRF alebo za pokyn na uplatnenie záruky či iných výziev na uvoľnenie prostriedkov s cieľom uspokojiť operačné potreby prispievajúceho programu.

Okrem zložiek, ktoré sú financované z rozpočtu Únie, sa pre zložky v zodpovednosti členských štátov podľa článku 9 návrhu, ktorým sa zriaďuje Program InvestEU, plánuje dodatočná súhrnná zložka. V týchto zložkách v zodpovednosti členských štátov sa budú viesť rezervy financované z prostriedkov členských štátov pochádzajúcich z rôznych zdrojov, ktoré budú slúžiť ako kapitálová rezerva pre samostatne vytvorené vnútroštátne rozpočtové záruky. Ako budú členské štáty stanovovať rozpočtové záruky v rámci Programu InvestEU, táto súhrnná zložka sa bude rozdeľovať do samostatných zložiek v zodpovednosti členských štátov. Počiatočná štruktúra zložiek je schematicky zobrazená nižšie.

Rezervy, ktorými prispeli rôzne politické nástroje, sú zahrnuté do rôznych zložiek SRF, aby bolo možné sledovať sumy súvisiace s jednotlivými prispievajúcimi nástrojmi v súlade s ustanoveniami nariadenia o rozpočtových pravidlách a súvisiacich právnych aktov. Každá zložka zodpovedá jednému prispievajúcemu nástroju. Podiel zložiek sa určuje na pomernom základe, pričom sa zohľadňujú príspevky do aktív SRF a výbery z týchto aktív v prípade každého prispievajúceho nástroja.

Prostriedky budú do spoločného rezervného fondu plynúť z troch „starších nástrojov“ a štyroch nových prispievajúcich nástrojov po tom, ako sa príjmu príslušné legislatívne akty. „Staršími“ nástrojmi prispievajúcimi do SRF sú existujúce nástroje zriadené v rámci predchádzajúcich VFR, ktoré je potrebné účtovať osobitne, keďže podporujú samostatný súbor zaručených operácií. Do SRF možno pridať ďalšie prispievajúce nástroje pod podmienkou, že nadobudnú účinnosť príslušné právne akty.

Pravidlá vzťahujúce sa na tvorbu rezerv a riadenie SRF poskytnú spoľahlivý rámec vnútornej kontroly potrebný na zabezpečenie účinného využívania rozpočtových prostriedkov EÚ a účinného riadenia a uvoľňovania prostriedkov, ak to bude v rámci príslušných rozpočtových záruk a finančnej pomoci potrebné.

Tento dôraz na ochranu portfólia pred neprimeranou volatilitou alebo výkyvmi je v súlade s potrebou, aby aktíva SRF zaisťovali stabilnú a predvídateľnú kapitálovú rezervu pre rozpočtové záruky, ktoré od nich závisia. Zachovanie kapitálu – akokoľvek skromným sa tento investičný cieľ môže zdať – sa na moderných kapitálových trhoch s dlhovými nástrojmi stáva čoraz náročnejšie. Úrokové sadzby štátnych dlhopisov eurozóny s ratingom s tromi A (splatnosťou 10 rokov) sa v poslednom čase pohybovali od –0,5 % do –0,25 % a občas klesli až na –0,8 % ročne. Nasledujúci graf znázorňuje klesajúci trend úrokových sadzieb štátnych dlhopisov s ratingom s tromi A a vôbec všetkých štátnych dlhopisov eurozóny od roku 2004.

V usmerneniach pre správu aktív sa v súvislosti so spoločným rezervným fondom vyžaduje zavedenie obozretnej investičnej politiky, ktorej cieľom je v čo najväčšej možnej miere zachovať hodnotu jeho aktív, aby sa z neho mohli na požiadanie a v plnej miere plniť výzvy na uplatnenie záruky z rozpočtových záruk EÚ. Odráža sa to aj v konzervatívnom prístupe k vymedzeniu oprávnených investícií, ktoré sa v zásade obmedzujú na cenné papiere s pevným výnosom denominované v eurách.

Rozhodnutia prijaté finančným správcom a schválené účtovníkom sú založené na dôkladnej príprave organizovanej radou pre správu aktív, ktorá navrhuje postupy (napr. schvaľovanie alebo aktualizácie investičnej stratégie) na schválenie. Rada pre správu aktív a jej podriadené štruktúry (výbor pre riziká a investičný výbor) sa spoločne starajú o to, aby sa rozhodnutia týkajúce sa správy aktív prijímali s náležitou starostlivosťou a na profesionálnej úrovni a vykonávajú monitorovanie procesov správy aktív a dohľad nad týmito procesmi. Aspekty týkajúce sa riadenia a rámec riadenia rizík sa rozšírili aj na iné portfóliá, ktoré spravuje Komisia.

Graf 1: Nominálne úrokové sadzby štátnych dlhopisov eurozóny od 6. 9. 2004 [ECB SDW]

Investičná referenčná hodnota fondu sa dôsledne modelovala vzhľadom na prevládajúce trhové prostredie. Jej cieľom je zabezpečiť najlepšiu kombináciu nízkeho rizika a stability a zároveň maximalizovať návratnosť (minimalizovať straty). Účtovník ju schválil v septembri 2020 po dôslednom prehodnotení prostredníctvom spätného testovania, analýzy citlivosti a stresového testovania.

Na základe predpokladov týkajúcich sa dynamiky súvisiacich politických nástrojov, najmä časového profilu tokov do fondu a výziev na uplatnenie záruk v rôznych zložkách, má optimalizovaná strategická referenčná hodnota SRF trvanie 3,4 roka. Úroveň rizika bola obmedzená tak, aby maximálna očakávaná výška strát portfólia nemohla za rok presiahnuť 2 % celkového portfólia s vysokou (95 %) úrovňou spoľahlivosti. Predpokladá sa, že absolútna očakávaná návratnosť dosiahne vďaka referenčnej hodnote ročne od –0,35 % do +0,05 %, so stredným odhadom –0,15 %.

Navrhovaná investičná stratégia zaisťuje optimálnu úroveň návratnosti konzervatívneho portfólia s obmedzenými možnosťami podstupovania rizika, ktorú je prakticky možné dosiahnuť za prevládajúcich trhových podmienok bez toho, aby vznikali neprimerané investičné riziká.

Dôraz na environmentálne, sociálne a správne (ďalej len „ESG“) faktory v investičnej politike SRF Usmernenia pre správu aktív stavajú pri výbere a správe aktív, ktoré sa vo fonde vedú, politiku ESG na popredné miesto. Po prvé, kritériá ESG pre výber aktív zahŕňajú negatívne aj pozitívne preskúmanie aktív s cieľom zabezpečiť súlad s iniciatívami Komisie týkajúcimi sa Európskej zelenej dohody a so súvisiacimi cieľmi ESG, ako je posilnenie udržateľného financovania a sociálnej spravodlivosti atď. Negatívne kritériá preskúmania napríklad vylučujú z investícií činnosti súvisiace s výrobou streliva a zbraní, ktoré sú zakázané medzinárodnými dohovormi, či činnosti súvisiace s obchodovaním s takýmto strelivom a zbraňami, alebo činnosti súvisiace s hazardnými hrami, ak príjem z tejto činnosti presahuje 25 % príjmov spoločnosti, do ktorej sa investuje. Po druhé, pozitívny prístup preverovania zahŕňa uprednostnenie ESG dlhopisov pred inými dlhopismi vždy, keď je takáto voľba v súlade s celkovými úvahami o našom investičnom procese. Výsledkom je, že súčasné portfóliá spravované Komisiou už majú veľmi silnú ESG stopu, napríklad približne 9 % aktív EFSI bolo ku koncu roka 2020 investovaných do cenných papierov, ktoré sú v súlade s faktormi ESG. Zachovanie a prehĺbenie tohto už teraz silného zamerania na faktory ESG si vyžaduje neustále monitorovanie a analýzu trhov, ako aj posudzovanie hĺbky trhu a objemu disponibilného pre obchodovanie.

5.Podávanie správ a zodpovednosť

V súlade s článkom 214 nariadenia o rozpočtových pravidlách Komisia predkladá Európskemu parlamentu a Rade výročné správy o spoločnom rezervnom fonde. V týchto správach sa uvedie celková výkonnosť SRF, ako aj ďalšie informácie uvedené v usmerneniach pre správu aktív. Finančný správca vypracuje ročné finančné výkazy, ktoré sa priložia k výročnej správe. Tieto finančné výkazy sa zostavujú v súlade s účtovnými pravidlami EÚ a konsolidujú sa do predbežnej a konečnej ročnej účtovnej závierky Únie.

Okrem toho sa v článku 41 nariadenia o rozpočtových pravidlách stanovuje podávanie správ o jednotlivých programoch rozpočtových záruk, ku ktorým budú pripojené aj niektoré informácie o spoločnom rezervnom fonde. Patria sem informácie o finančnom riadení, výkonnosti a rizikách na konci predchádzajúceho roka, finančných tokoch počas predchádzajúceho roka a významných transakciách, ako aj všetky relevantné informácie o expozícii Únie voči finančnému riziku. Informácie sa uvedú v pracovnom dokumente, ktorý sa pripojí k návrhu rozpočtu.

V návrhu rozpočtu sa zohľadňuje aj ročná úprava úrovne rezerv vyplývajúca z uplatňovania efektívnej miery tvorby rezerv, a preto je dôležité zabezpečiť úplnú transparentnosť, pokiaľ ide o úroveň efektívnej miery tvorby rezerv a predpoklady použité pri týchto výpočtoch. Vzhľadom na to, že SRF bude v prvých mesiacoch svojej existencie pozostávať výlučne z aktív záručného fondu EFSI a že v čase výpočtu nebude možné oprieť sa o žiadne skúsenosti s riadením združených záväzkov, bolo by vhodné, ak by sa v prípade roku 2021 a na účely prípravy návrhu rozpočtu na rok 2022 uplatnila efektívna miera tvorby rezerv vo výške 100 %.

Závery: